Andrei Semjonov

Andrei Sergejevitš Semjonov (s. 24. maaliskuuta 1989 Moskova, Neuvostoliitto) on venäläinen jalkapalloilija, pelipaikaltaan puolustaja. Hän on pituudeltaan 190-senttimetrinen. Hän on pelannut koko seurauransa ajan kotimaassaan ja kaudesta 2012–2013 alkaen Venäjän valioliigassa. Helmikuussa 2014 hän siirtyi nykyiseen seuraansa Ahmat Groznyiin. Hän on kauden 2020–2021 loppuun mennessä pelannut 222 valioliigaottelua ja tehnyt niissä seitsemän maalia.

Semjonov pelasi Venäjän maajoukkueessa ensimmäisen kerran toukokuussa 2014 ystävyysottelussa Norjaa vastaan. Hän oli vaihtopelaajana mukana MM-kilpailuissa 2014 ja 2018. Hän on kesäkuun 8. päivään 2021 mennessä pelannut 26 maaottelua, joista 23 ottelua avauskokoonpanossa. Maaleja hän ei ole maaotteluissaan tehnyt.

Lähteet 

Venäläiset jalkapalloilijat
Vuonna 1989 syntyneet
Elävät henkilöt